open-index/open-wikipedia-markdown huggingface dataset:
Roberto Abbondanzieri

**Roberto ”Pato” Carlos Abbondanzieri** (s. 19. elokuuta 1972 Bouquet, Santa Fen maakunta, Argentiina) on argentiinalainen jalkapallomaalivahti, joka edusti kotimaansa seurojen lisäksi espanjalaista Getafea ja Brasilian pääsarjassa pelaavaa Internacionalia.

Abbondanzieri palasi takaisin Boca Juniorsiin tammikuussa 2009 edustettuaan seuraa aikaisemmin kymmenen vuoden ajan vuosina 1996–2006. Tuolloin hän saavutti seurassa useita kansallisia ja kansainvälisiä mestaruuksia. Hän on edustanut urallaan myös Rosario Centralia (1994–1996) ja espanjalaista Getafea (2006–2009). Getafen kanssa hän ylsi muun muassa UEFA Cupin puolivälieriin ja kahdesti Espanjan cupin Copa del Reyn loppuotteluun. Kaudella 2006–2007 hän oli päästetyt maalit suhteutettuna pelattuihin otteluihin Espanjan pääsarjan paras maalivahti.

Argentiinan maajoukkueessa Abbondanzieri pelasi 49 ottelua vuosina 2004–2008. Hän oli joukkueen ykkösmaalivahti vuoden 2006 MM-kilpailuissa, joissa hän loukkaantui tappioon päättyneessä puolivälieräottelussa Saksaa vastaan ja joutui vaihtoon Argentiinan vielä johtaessa ottelua, sekä vuosien 2004 ja 2007 Copa Américassa.

Abbondanzierilla on myös Italian kansalaisuus. Hänen sukunimensä kirjoitettiin aikaisemmin muodossa Abbondancieri, mutta anoessaan Italian kansalaisuutta vuonna 2002 hän muutti sen muotoon Abbondanzieri. Tämä oli hänen Italiasta Argentiinan emigroituneen isoisänsä alkuperäinen sukunimi, jonka viranomaiset olivat kirjoittaneet väärin. Abbondanzierin lempinimi on *El Pato* (), jonka hän sai jo pienenä johtuen samanlaisesta kävelytyylistään piirroshahmo Repe Sorsan () kanssa.

## Saavutukset

* Copa Libertadores: 2000, 2001, 2003
* Intercontinental Cup: 2000, 2003
* Copa Conmebol: 1995
* Copa Sudamericana: 2004, 2005
* Recopa Sudamericana: 2005
* Argentiinan pääsarjamestaruus (Apertura): 1998, 2000, 2003, 2005
* Argentiinan pääsarjamestaruus (Clausura): 1999, 2006

## Lähteet

## Aiheesta muualla
* Roberto Abbondanzieri Football Database -sivustolla
Since I Don’t Have You

**Since I Don’t Have You** on The Skylinersin vuonna 1959 tekemä R&B/Soul - kappale. Sen ovat säveltäneet ja sanoittaneet Joseph Rock ja Jimmy Beaumont.

Kappale edustaa 1950-luvun lauluyhtye- ja doowop-tyyliä. Erityisesti alkuperäinen versio on kuuluisa vahvasta falsettilauluosuudestaan. Kappale pääsi parhaimmillaan Billboard-listalla sijalle 12. Kappale löytyy elokuvista *[[American Graffiti]]* ja *[[Tappava ase 2]]*. Kappaleesta on tehty muitakin covereita.

## Guns N’ Rosesin versio

Hard Rock -yhtye Guns N’ Roses on levyttänyt kappaleesta coverversio albumille *[[The Spaghetti Incident?]]*. Kappale pääsi Billboard-listalla sijalle 69.
Valerie Dore

**Valerie Dore** (s. 28. toukokuuta 1963) on italodisko-artisti.

Valerie Dore syntyi Monacossa ja on oikealta nimeltään Monica Stucchi. Hän levytti vain muutaman kappaleen, mutta ne nousivat hiteiksi Keski-Euroopassa. Suurimmat menestykset olivat "The Night", "Get Closer" ja "It's So Easy", joiden tekijätiimiin kuuluvat Novecento-yhtyeen jäsenet Lino, Pino ja Rossana Nicolosi sekä Dora Carofiglio yhdessä tuottaja Roberto Gasparinin kanssa. Vuonna 1986 julkaistun ainoan varsinaisen albumin laulujen sanat pohjautuvat Kuningas Arthurin ja pyöreän pöydän ritarien tarinoihin. Sanoituksista vastasi Simona Zanini ja sävellyksistä Marco Tansini. Levytyksessä "Wrong direction" mukana oli myös brittiläisiä taustajoukkoja. Sittemmin on arveltu, ettei artisti olisikaan esittänyt laulujaan itse, vaan joissain niistä olisivat ainakin osittain olleet tukena D. Carofiglio ja S. Zanini.  

## Diskografia
### Singlet
* The Night (1984) 
* Get Closer (1984) 
* It's So Easy (1985)  
* Lancelot (1985)  
* King Arthur (1986) 
* The magic rain (1986)
* Guinnevere (1986)
* Bow and arrow (1986)
* The wizard (1986)
* The end of the story (1986)
* The sword inside (1986)
* Wrong Direction (1988) 
* How do I get to Mars? (2006)

### Albumit
* The Legend (1986) 
* The Best Of VALERIE DORE (1992)
* Greatest Hits & Remixes (2014)

## Aiheesta muualla
* Valeriedore.it
Roberto Ayala

__notoc__

**Roberto Fabián Ayala** (s. 14. huhtikuuta 1973 Paraná, Entre Ríos, Argentiina) on argentiinalainen jalkapalloilija, pelipaikaltaan keskuspuolustaja. Hän lopetti uransa vuonna 2001 edustettuaan viimeksi argentiinalaista Racing Clubia.

Seuratasolla Ayala on pelannut Racing Clubin lisäksi kotimaassaan Ferro Carril Oestessa (1991–1994) ja River Platessa (1994–1995), Italiassa Napolissa (1995–1998) ja Milanissa (1998–2000) sekä Espanjassa Valenciassa (2000–2007) ja Real Zaragozassa (2007–2010).

Ayala edusti Argentiinaa vuosien 1998, 2002 ja 2006 MM-kilpailuissa. Vuoden 2002 kisoissa hän ei päässyt kertaakaan kentälle. Hän toimi myös maajoukkueen kapteenina ja oli Diego Simeonen ja Javier Zanettin jälkeen kolmas sata maaottelua pelannut argentiinalainen. Ayala pelasi myös Argentiinan olympiajoukkueessa ja voitti hopeaa vuoden 1996 kesäolympialaisissa ja kultaa vuoden 2004 kesäolympialaisissa.

## Saavutukset

* Argentiinan-mestaruus: 1994 (Apertura)
* Italian-mestaruus: 1999
* Espanjan-mestaruus: 2002, 2004
* UEFA Cup: 2004
* UEFA Super Cup: 2004
* Olympiakulta: 2004
* Olympiahopea: 1996

## Lähteet

## Aiheesta muualla

* Roberto Ayala Football Database -sivustolla
Eksakti differentiaali

**Eksakti differentiaali** tarkoittaa yleistä differentiaalimuotoa P(x,y)dx + Q(x,y)dy \,\!, jolle löytyy jokin funktio *f* siten että:
:df = P(x,y)dx + Q(x,y)dy \,\!.

Toisin sanoen P(x,y)dx + Q(x,y)dy \,\! on siis eksakti, mikäli ja vain mikäli \frac{\partial P}{\partial y} = \frac{\partial Q}{\partial x}.

Differentiaali dg = L(x)dx \,\! on aina eksakti. 

----

Tämä on seurausta, koska differentiaalille *df* on voimassa
:df = \frac{\partial f}{\partial x} dx + \frac{\partial f}{\partial y} dy

on \frac{\partial f}{\partial x} = P(x,y) ja \frac{\partial f}{\partial y} = Q(x,y) \,\!.

Koska \frac{\partial}{\partial x} \left( \frac{\partial f}{\partial y} \right) = \frac{\partial}{\partial y} \left( \frac{\partial f}{\partial x} \right), on oltava \frac{\partial P}{\partial y} = \frac{\partial Q}{\partial x}.

Tämä on sekä välttämätön että riittävä ehto eksaktille differentiaalille. Tämän voi osoittaa määrittelemällä mahdollinen funktio *f* integraalina ja sitten todistamalla, että sen määritelmä on yksiselitteinen.

## Eksaktit differentiaalit ja differentiaaliyhtälöt

\frac{dy}{dx} = - \frac{P(x,y)}{Q(x,y)} voidaan kirjoittaa muodossa P(x,y)dx + Q(x,y)dy = 0 \,\!. Jos P(x,y)dx + Q(x,y)dy \,\! on eksakti, eli on funktio *f*, jolle df = P(x,y)dx + Q(x,y)dy \,\!, on tällöin df = 0 \,\! ja ratkaisu siten f(x,y) = \lambda \,\!, missä \lambda \,\! on vakio.

## Integrointitekijät

Funktiota \mu (x,y) \,\! kutsutaan integrointitekijäksi, mikäli se tekee epäeksaktista differentiaalimuodosta P(x,y)dx + Q(x,y)dy \,\! eksaktin, eli
:\mu (x,y) P(x,y)dx + \mu (x,y) Q(x,y)dy \,\! 
on eksakti. Tällöin on oltava
:\frac{\partial}{\partial y} \left( \mu P \right) =  \frac{\partial}{\partial x} \left( \mu Q \right) \,\!
josta
:\mu \left( \frac{\partial P}{\partial y} - \frac{\partial Q}{\partial x} \right) + P\frac{\partial \mu}{\partial y} - Q\frac{\partial \mu}{\partial x} = 0 \,\!

Tämä on yleensä erittäin vaikea ratkaista. Erikoistapauksessa \mu \equiv \mu (x) \,\! saamme
:\frac{1}{\mu} \frac{d \mu}{dx} = \left( \frac{\partial P}{\partial y} - \frac{\partial Q}{\partial x} \right) \frac{1}{Q} \,\!
joka on koherentti, mikäli oikea puoli on pelkästään *x*:n funktio. Samoin integrointitekijälle \mu (y) \,\!
:\frac{1}{\mu} \frac{d \mu}{dy} = - \left( \frac{\partial P}{\partial y} - \frac{\partial Q}{\partial x} \right) \frac{1}{P} \,\!
jos oikea puoli on vain *y*:n funktio.

## Katso myös
* Maxwellin relaatiot

## Lähteet

## Kirjallisuutta
*
Nilmar

**Nilmar Honorato da Silva**, yleensä vain **Nilmar** (s. 14. heinäkuuta 1984 Bandeirantes, Brasilia) on brasilialainen jalkapalloilija, joka edusti kotimaassaan muun muassa Corinthiansia ja Internacionalia sekä Euroopassa ranskalaista Lyonia ja espanjalaisseura Villarrealia. Nilmar oli pelipaikaltaan hyökkääjä.

175 senttimetriä pitkä Nilmar on voittanut sekä Brasilian että Ranskan liigamestaruudet ja lisäksi Ranskan Supercupin. Kaikki nuo kolme titteliä tulivat vuonna 2005. Lisäksi hän oli vuonna 2003 voittamassa Brasilialle alle 20-vuotiaiden maailmanmestaruutta. Kauden 2004–2005 Mestarien liigassa Nilmar pelasi Lyonin paidassa yhdeksän ottelua ja teki niissä neljä maalia. Nilmar siirtyi 25. heinäkuuta 2009 Villarrealiin joukkueen siihen asti kalleimpana pelaajahankintana. Villarreal maksoi hänestä 11 miljoonaa euroa.

Nilmar pelasi Brasilian alle 20- ja alle 23-vuotiaiden maajoukkueissa. Ensimmäiset Brasilian miesten maajoukkueen ottelut hän pelasi CONCACAF Gold Cupissa 2003 Brasilian osallistuessa turnaukseen erikseen kutsuttuna eteläamerikkalaisjoukkueena. Nilmar pelasi turnauksessa neljä ottelua, myös loppuottelun, jonka Brasilia hävisi Meksikolle jatkoajalla. Hän kuului Maanosaliittojen cupin 2009 voittaneeseen joukkueeseen mutta pääsi kentälle vain vaihtopelaajana yhdessä alkulohko-ottelussa. MM-kilpailuissa 2010 hän pelasi neljä ottelua, joista yhden kokonaan ja kolmessa runsaat kymmenen minuuttia kussakin tultuaan vaihdosta kentälle. Hän pelasi kaikkiaan 24 maaottelua, joista viimeisen kesäkuussa 2011. Hän teki maaotteluissaan yhdeksän maalia, joista kolme MM-karsintaottelussa Chileä vastaan syyskuussa 2009.

## Lähteet

## Aiheesta muualla
*Oficial Page  
*Nilmar FootballDatabase-tietokannassa
Sympathy for the Devil

**Sympathy for the Devil** on The Rolling Stonesin esittämä avausraita vuonna 1968 ilmestyneeltä albumilta *[[Beggars Banquet]]*. Kappale julkaistiin singlenä vasta vuonna 2003, ja silloinkin remix-versiona. 

Monet yhtyeet ovat tehneet cover-version kappaleesta, joukossa muun muassa Ozzy Osbourne, Guns N' Roses, Jane's Addiction ja Motörhead.

## Alkuperäinen versio
Mick Jaggerin laulamassa alkuperäisversiossa sanoitus on kerrontaa yksikön ensimmäisessä persoonassa. Kappaleen sanoitus on rakennettu siten, että kuulijaa saattaisi puhutella Lucifer hienostunein ja lipevin sanankääntein. Erään tulkinnan mukaan laulun "devil" ei ole paholainen, vaan ihmiskunta itse.

Sanoituksissa kerrataan lyhyesti ihmiskunnan historian eräitä verisimpiä tapahtumia, kuten satavuotinen sota (*"I watched with glee while you Kings and Queens fought for ten decades for the Gods they made"*), lokakuun vallankumous (*"I stuck around St. Petersburg when I saw it was a time for a change, killed the Tzar and his ministers"*) ja toinen maailmansota (*"I rode a tank, held a gen'ral's rank while the blitzkrieg raged, and the bodies stank"*). Tästä näkökulmasta tarkasteltuna tekstin voidaan tulkita olevan sanoittajan kritiikkiä länsimaisen sivilisaation moraalittomuutta kohtaan.

Kappaleella on samankaltainen sointurakenne kuin Beatlesin kappaleen "Hey Jude" loppuhuipennuksessa.

”Sympathy for the Devil” alkaa rytmikkäästi lyömäsoittimien ja marakassien tahdittamana ja sen alkutahtien jälkeen alkaa soida eräs rockin historian tunnistettavimmista bassokuluista, yllättäen kitaristi Keith Richardsin bassokitaralla soittama rullaava teema, johon kappaleen edetessä Mick Jaggerin laulu ja muut instrumentit liittyvät. Kitaristi Keith Richards soittaa kappaleessa kitarasoolon, jota on yleisesti pidetty yhtenä rock historian hienoimmista sooloista. 

### Kokoonpano:
* Mick Jagger – Laulu, lyömäsoittimet
* Keith Richards – Soolokitara, basso ja taustalaulu
* Brian Jones – Taustalaulu, akustinen kitara
* Bill Wyman –  Taustalaulu, lyömäsoittimet
* Charlie Watts – Rummut

* Nicky Hopkins – Piano
* Rocky Dzidzornu – Lyömäsoittimet
* Anita Pallenberg -  Taustalaulu
## Guns N’ Rosesin cover versio

Guns N' Roses julkaisi kappaleen Veren Vangit -elokuvan soundtrackille. Kappale sai jopa yhtyeen riitoihin, kun Axl Rose korvasi Slashin kitaraosuuden Paul Hugen kitaraosuudella. Kappale löytyy Greatest Hitsiltä. Single oli viimeinen ennen vanhojen jäsenten lähtöä.

### Kappaleet
#Guns N’ Roses: 
#Elliot Goldenthal: 

### Kokoonpano
* Axl Rose – laulu, piano
* Slash – kitarat
* Duff McKagan – basso, taustalaulu
* Matt Sorum – rummut, lyömäsoittimet
* Dizzy Reed – kosketinsoitin
* Paul Tobias – kitarat, taustalaulu

## Lähteet
George Seaton

**George Seaton** (s. **Stenius** 17. huhtikuuta 1911 South Bend, Indiana – 28. heinäkuuta 1979 Beverly Hills, Los Angeles, Kalifornia) oli yhdysvaltalainen elokuvaohjaaja ja -käsikirjoittaja, joka voitti kaksi Oscar-palkintoa käsikirjoituksistaan.

Seatonin uran tärkeimmiksi töiksi jäi elokuvien *[[Susanin kääntymys]]* (1947) ja *[[Mies jonka minulle annoit]]* (1954) käsikirjoitus ja ohjaus. Hän teki kuitenkin pitkän uran elokuvateollisuuden palveluksessa, jonka parissa hän aloitti jo vuonna 1934.

*Susanin kääntymys* oli vasta hänen neljäs ohjaustyönsä, ja se on nostettu useissa äänestyksissä parhaimmaksi jouluaiheiseksi elokuvaksi. Elokuva voitti kolme Oscaria ja sai ehdokkuuden parhaasta elokuvasta.  Usean vähemmän merkittävän ohjaustyön jälkeen valmistunut *Mies jonka minulle annoit* jäi historiaan lähinnä sen vuoksi, että sen naispääosassa nähdään yksi Hollywoodin suosikeista, Grace Kelly. Miespääosaa esitti suomalaissukuinen Bing Crosby, joka sai Oscar-ehdokkuuden roolityöstään. Seaton voitti Oscarin parhaasta käsikirjoituksesta ja sai lisäksi ehdokkuuden parhaasta ohjauksesta. 

Sotadraama *[[Ylpeä ja pakanallinen]]* sai kaksi Oscar-ehdokkuutta. Clark Gablen ja Doris Dayn tähdittämä ”vanhan hyvän ajan komedia” *[[Opettajan lemmikki]]* toi Oscar-ehdokkuuden miessivuosasta Gig Youngille. Seaton olisi halunnut miespääosaan Gablen tilalle joko Cary Grantin tai James Stewartin, mutta nämä kieltäytyivät.

Jännityselokuva *[[Naamioitu agentti]]* (1962) jäi vähäiselle huomiolle, kuten myös *[[Koukko]]*, jonka pääosassa esiintyy Kirk Douglas. *[[Kiitorata (vuoden 1970 elokuva)|Kiitorata]]* on yksi monista 1970-luvulla tehdyistä katastrofielokuvista, jossa George Kennedy näytteli keskeistä roolia. Pääosissa nähtiin Burt Lancaster ja Dean Martin. Elokuva on tuottanut elokuvateattereissa vuoteen 2003 mennessä runsaat staa miljoonaa dollaria, maksettuaan vain kymmenesosan kyseisestä summasta. Elokuva voitti parhaan naissivuosan Oscarin ja sai yhteensä yhdeksän ehdokkuutta, muun muassa Seatonille ehdokkuus parhaasta käsikirjoituksesta. Elokuva sai myöhemmin kolme jatko-osaa, jotka eivät ole edes yhteenlaskettuna tuottaneet yhtä paljon voittoa kuin esiosa.

*[[Rio Granden rautakourat]]* vuodelta 1973 jäi Seatonin viimeiseksi ohjaukseksi. Lännenelokuvan pääosissa nähtiin Rock Hudson ja Dean Martin.

Seatonin vanhemmat olivat Charles Stenius ja Olga Berglund, molemmat Tukholmasta Ruotsista Yhdysvaltoihin muuttaneita siirtolaisia. Isä Charles seurasi Oscar Tschirkyä Waldorf-Astorian keittiömestarina ja johti myöhemmin, George Steniuksen syntyessä, *Oliver Hotel*lia South Bendissä. George Seaton sisar Ruth Roberts toimi Ingrid Bergmanin oppaana ja englannin kielen opettajana, kun hän muutti Yhdysvaltoihin. Seatonin vaimo Phyllis Seaton oli Beverly Hillsin ensimmäinen naispormestari.

## Lähteet
Theo Lucius

**Theodorus (Theo) Martinus Maria Lucius** (s. 19. joulukuuta 1976 Veghel, Pohjois-Brabant, Alankomaat) on alankomaalainen jalkapalloilija, joka edustaa Eredivisiessä pelaavaa RKC Waalwijkia. 182 senttimetriä pitkän Luciuksen pelipaikka on keskikentällä, yleensä puolustavassa roolissa.

Aikaisemmin ammattilaisurallaan FC Den Boschia, FC Utrechtia ja PSV Eindhovenia edustanut Lucius siirtyi nykyiseen seuraansa kesäkuussa 2006 ilmaisella siirrolla. Hän on pelannut Alankomaiden maajoukkueessa kolme ottelua. Vaikka kaksi otteluista on tullut nykyisen maajoukkuevalmentajan Marco van Bastenin aikana, ei Luciusta valittu 2006 MM-kisoihin.

## Lähteet

## Aiheesta muualla
*Lucius Voetbal Internationalin tietokannassa 
*Luciuksen tietoja, tilastoja ja kuva
Marcos Senna

**Marcos Antonio Senna da Silva** (s. 17. heinäkuuta 1976 São Paulo, Brasilia) on brasilialaissyntyinen espanjalainen jalkapalloilija, joka pelasi keskikenttäpelaajana. Hän edusti 11 vuoden ajan Espanjan Primera Divisiónin Villarrealia.

Senna aloitti ammattilaisuransa Brasilian kolmosdivisioonan Rio Branco vuonna 1997. Ennen siirtymistään Espanjaan vuonna 2002 hän oli mukana voittamassa seurajoukkueiden maailmanmestaruutta Corinthiansin paidassa vuonna 2000. Villarrealia hän on edustanut Espanjan pääsarjan lisäksi myös UEFA Cupissa ja Mestarien liigassa, joista jälkimmäisessä seura ylsi välieriin vuonna 2006.

Senna sai Espanjan kansalaisuuden heinäkuussa 2005. Koska hän ei ollut koskaan edustanut Brasiliaa kansainvälisellä tasolla, oli hän halutessaan vapaa edustamaan Espanjaa. Ensiesiintymisensä Espanjan maajoukkueessa hän teki 1. maaliskuuta 2006 ystävyysottelussa Norsunluurannikkoa vastaan. Hän kuului maajoukkueen kokoonpanoon vuoden 2006 MM-kilpailuissa ja 2008 EM-kilpailuissa, joista jälkimmäisessä Espanja voitti mestaruuden. Samalla hänestä tuli ensimmäinen brasilialaissyntyinen pelaaja, joka on voittanut Euroopan-mestaruuden. 

Sennan serkku Marcos Assunção on myös ammattilaisjalkapalloilija.

## Saavutukset

**Seurajoukkue**
* Brasilian pääsarjamestaruus: 2001
* Seurajoukkueiden maailmanmestaruus: 2000

**Maajoukkue**
* Euroopan-mestaruus: 2008

## Lähteet

## Aiheesta muualla
* Marcos Senna Football Database -sivustolla
Jerry Jameson

**Jerry Jameson** on yhdysvaltalainen elokuvaohjaajaveteraani, joka tunnetaan erityisesti televisioelokuvien puolelta.

Jameson aloitti uransa vuonna 1968 television menestyssarja *[[Hawaii Five-O]]*:n ohjaajana. Ohjattuaan television menestyssarjoja, sai hän ensimmäisen teatterielokuvansa ohjattavaksi vuonna 1972. Hänen ensimmäinen näkyvyyttä saanut teatterielokuva oli *The Bat People* (1974), jota pidetään poikkeuksellisen huonona. Tämä jälkeen Jameson ohjasi vuosia vain televisioelokuvia.

Paluun Hollywoodiin Jameson teki vuonna 1977 valmistuneen *[[Kaappaus Bermudan kolmiossa]]* -elokuvan (*Airport '77*) myötä. Elokuvan nimirooleja esittivät Jack Lemmon, James Stewart sekä George Kennedy. Elokuva oli vuonna 1970 valmistuneen *[[Kiitorata (vuoden 1970 elokuva)|Kiitorata]]*-menestyselokuvan toinen jatko-osa. *Kaappaus Bermudan kolmiossa* sai kaksi Oscar-ehdokkuutta.

Vuonna 1978 Jamesonista tuli yksi suosikkisarja *[[Dallas (televisiosarja)|Dallasin]]* ohjaajista. Hän teki samaisena vuonna kaksi Emmy-ehdokkuutta saaneen televisioelokuvan, jonka myötä hän pääsi ohjaamaan *[[Nostakaa Titanic!]]* -nimisen jännityselokuvan, jota on kutsuttu huonoimmaksi Titanic-filmatisoinniksi. Alkuperäiseltä nimeltään *Raise the Titanic* maksoi muhkeat 36 miljoonaa dollaria, mutta tuotti Yhdysvalloissa vain seitsemän miljoonaa dollaria. Vertailuksi; vuonna 1997 valmistunut James Cameronin *[[Titanic (vuoden 1997 elokuva)|Titanic]]* maksoi 200 miljoonaa dollaria ja tuotti lähes 2 miljardia pelkästään teatterilevityksessä. Jamesonin elokuva sai kolme ehdokkuutta vuoden huonoimpia elokuvia listaavassa gaalassa.

Jameson palasi takaisin televisioelokuvien ja -sarjojen pariin. Vasta vuonna 1986 hän sai seuraavan mahdollisuuden teatterielokuvien saralla, kun *[[Kosto (vuoden 1986 elokuva)|Kosto]]* (*Heat*) sai ensi-iltansa. Burt Reynolds nähtiin kyseisen toimintaelokuvan pääosassa, mikä takasi elokuvalle varsin mukavan 35 miljoonan dollarin lipputulot Yhdysvalloista. Jameson käytti saamaan tilaisuuttaan hyväkseen, ja ohjasi olemattomalle huomiolle jääneen *Sniper*-elokuvan vuonna 1987. Tämän jälkeen hän palasi taas televisioteollisuuden pariin.

Vuonna 1998 hän sai ohjattavakseen *Star Trek* -tähden William Shatnerin *Land of the Free* -elokuvan. Seuraava ja tällä hetkellä viimeisin teatterielokuva Jamesonilta on *[[Last Flight Out]]* (2004). Hän on ohjannut myös 1990-luvulla kolme *[[Gunsmoke]]*-televisiosarjaan pohjautuvaa televisioelokuvaa.

## Aiheesta muualla
*
Joshua Gracin

**Joshua Mario ”Josh” Gracin** (s. 18. lokakuuta 1980) on yhdysvaltalainen countrylaulaja, joka sijoittui neljänneksi *[[American Idol]]* -televisio-ohjelman toisella tuotantokaudella. Gracin kasvoi Westlandin kaupungissa, Michiganissa. Hänen 15. kesäkuuta 2004 julkaistu esikoisalbuminsa *Josh Gracin* myi kultaa. Huhtikuussa 2008 ilmestyi Gracinin toinen albumi, *We Weren’t Crazy*.
Hydrofobinen

**Hydrofobinen** tarkoittaa kemiassa vettähylkivää, eli ainetta tai sen osaa, jonka vesimassa työntää pois sisältään. Tämä ominaisuus on tärkeä mm. tietyissä solubiologisissa prosesseissa. Esimerkkejä hydrofobisista molekyyleistä ovat alkaanit ja rasvat.

Hydrofobiset molekyylit kasaantuvat yhteen vedessä (tai muussa poolisessa liuottimessa). Tämä on seurausta entropian lisääntymisestä näin tapahtuessa. Vesi sitoutuu voimakkaasti kaikkiin aineisiin, myös hydrofobisiin, koska se poolisena liuottimena pystyy indusoimaan dipoleja eli vahvistamaan van der Waalsin voimaa. 

Entalpiamuutos suosii hydraatiota eli vettymistä. Kuitenkin, vesimolekyylien pyörimisellä on vähemmän vapausasteita hydrofobisen aineen pinnalla, mikä vastaa suurempaa järjestyneisyyttä eli pienempää entropiaa. Kun hydrofobinen aine kertyy yhteen suuremmiksi pisaroiksi, pisaroiden pinta-ala suhteessa tilavuuteen pienenee. Rajapinnan, jossa vesi on järjestyneempää, pinta-ala siis pienenee, ja vettä vapautuu vesimassaan, jossa vesi on vähemmän järjestyneenä. Kun hydrofobiset molekyylit kasaantuvat yhteen, on rajapinta veden ja hydrofobisen materiaalin kanssa pienin mahdollinen, jolloin entropia maksimoituu. Tämä johtaa näennäiseen attraktiovoimaan hydrofobisten molekyylien välillä, vaikkei mitään oikeaa voimaa van der Waalsin voiman lisäksi esiinny.

## Katso myös
*Hydrofiilinen
*Lootusilmiö

## Aiheesta muualla
Stina Ekblad

**Stina Åsa Maria Ekblad** (s. 26. helmikuuta 1954 Sulva) on suomenruotsalainen näyttelijä. Hän opiskeli Odensen teatterin oppilaskoulussa Tanskassa 1972–1975 ja työskenteli aluksi Odensen teatterissa vuosina 1975–1978. Hän näytteli Tukholman kaupunginteatterissa 1980–1988 ja sen jälkeen Dramatenissa. Ekblad tunnetaan omaperäisestä ja keskittyneestä näyttelemistyylistään. Hänellä oli päärooli Agnes von Krusenstjernasta kertovassa Mai Zetterlingin elokuvassa *[[Amorosa]]* (1986). Vuodesta 2002 hän on toiminut näyttämötaiteen professorina Tukholman teatterikorkeakoulussa.

Ekblad on julkaissut runoja sekä vuonna 2020 omaelämäkerran *Här brusar strömmen förbi*.

Myös Stina Ekbladin sisar Ylva Ekblad on näyttelijä.

## Valikoitu filmografia
* Fanny ja Alexander (Fanny och Alexander, ohj. Ingmar Bergman), 1982
* Jäähyväiset (Avskedet, ohj. Tuija-Maija Niskanen), 1982
* August Strindbergin elämä (August Strindberg ett liv, TV), 1985
* När man har känslor (TV-näytelmä), 1985
* Suuri illusioni (ohj. Tuija-Maija Niskanen), 1985
* Skuggan av Henry (TV-sarja), 1986
* Amorosa (ohj. Maj Zetterling), 1986
* Ystävät, toverit, 1990
* Kaninmannen, 1990
* Vieras aikojen takaa (Agnes Cecilia – en sällsam historia, ohj. Anders Grönros), 1991
* Pensionaatti Oskar (Pensionat Oskar, ohj. Susanne Bier), 1995
* En liten film (TV-sarja), 1999
* Uskoton (Trolösa, ohj. Liv Ullmann, käsikirjoitus Ingmar Berman), 2000
* Gossip, 2000
* Pilvien syleilyssä (Så vit som en snö, ohj. Jan Troell), 2001
*Beck – kasvoton mies (Beck – Mannen utan ansikte, TV-elokuva), 2001
* Talismanen (TV-sarja), 2002
* Tusenbröder (TV-sarja), 2002
* Krøniken (TV-sarja), 2004
* Ryöstäjät, (Rånarna, ohj. Peter Lindmark), 2004
* Blodsbröder, 2004
* Wallander-elokuvat (Wallander, elokuvasarja Henning Mankellin romaanien pohjalta), 2005–2013

## Lähteet

## Kirjallisuutta
*
Risti (merkki)

Typografiassa **risti** (†) ja **kaksoisristi** (‡) ovat merkkejä, joita käytetään muun muassa alaviitteiden merkitsemiseen.

Risti korvataan joskus ASCII:ssa plus-merkillä (+). HTML:ssä risti on &amp;dagger; ja Unicodessa U+2020. Kaksoisristi on HTML:ssä &amp;Dagger; ja Unicodessa U+2021.

## Käyttö
Ristiä käytetään läntisessä jumalanpalvelusperinteessä merkitsemään tekstissä kohdat, joissa pappi tekee ristinmerkin.

Ristillä merkitään yleisesti kuolleen henkilön nimi, kuolinpäivämäärä tai -vuosi esimerkiksi hautakivissä ja lehtien kuolinilmoituksissa sekä varsinkin aikaisemmin myös hakuteoksissa. Tällöin syntymäajan merkkinä käytetään tähtimerkkiä eli asteriskia (*). Tätä merkintätapaa ei pidetä uskonnollisesti neutraalina, sillä ristisymboli kuuluu kristinuskoon.

Ristiä on käytetty alaviitteen merkkinä, ja se on nykyäänkin käytössä englanninkielisessä kirjallisuudessa. Se on usein toisen alaviitteen merkkinä, kun ensimmäinen on merkitty asteriskilla. Tässä merkityksessä rististä käytetään joskus myös nimitystä *obeliski* Kolmannen alaviitteen merkkinä käytetään tällöin kaksoisristiä.

Ristiä käytetään myös osoittamaan ilmaus tai tieto vanhentuneeksi tai hylättäväksi.

Joidenkin Euroopan maiden rautateiden aikatauluissa merkitään ristillä pyhäpäiviä.

Taksonomiassa ristillä merkitään sukupuuttoon kuollutta taksonia.

Matematiikassa ja etenkin fysiikassa ristillä merkitään matriisin hermiittistä konjugaattia.

## Lähteet
* Korpela, Jukka: Nykyajan kielenopas

### Viitteet
Hydrofiilinen

**Hydrofiilinen** tarkoittaa molekyylin ominaisuutta, jonka johdosta se liukenee veteen tai muuhun pooliseen liuottimeen. Tämä ominaisuus on tärkeä tietyissä solubiologisissa järjestelmissä. Hydrofiiliset yhdisteet ovat usein poolisia.

Kiinteän aineen pinnan ominaisuuksista puhuttaessa hydrofiilinen pinta tarkoittaa pintaa, jolle veden kontaktikulma on pienempi (tai sama) kuin 90 ° ympäröivän kaasufaasin ollessa ilma.

Toisin kuin hydrofobisilla yhdisteillä, hydrofiilinen molekyyli saa ympärilleen monimutkaisen järjestelmän vesimolekyyleistä koostuvia kuoria. Tämä tarkoittaa kasvua entropiassa, koska vesimolekyylien hapen ja hydrofiilisen molekyylin välille syntyy sidos (kuten vetysidos, tosin voi olla kovalenttisempikin). 

Mitä suurempi varaustiheys, sitä eksotermisempi liukeneminen on. Myös liukenevan yhdisteen hydrofiilisen atomin orbitaalienergioilla on väliä; mitä paremmin valenssiorbitaalien energia vastaa happiatomin valenssiorbitaalienergioita, sitä kovalenttisempi sidos on, ja täten vahvempi. Esimerkiksi Ni2+ liukenee paremmin veteen kuin Ba2+.

## Katso myös
*Hydrofobinen

## Lähteet
Tivoli (kaupunki)

**Tivoli**  on kaupunki Italiassa Latiumin alueella noin kaksikymmentä kilometriä Roomasta itään. Vakinaisia asukkaita Tivolissa on vajaat 60&nbsp;000. 

## Historiaa
Kaupungin edeltäjä oli antiikin kaupunki *Tibur*, joka sijaitsi strategisella paikalla Aniene-virran putousten yläpuolella. Etruskien aikana paikalla lienee ollut Alba Longan kaupunkivaltion siirtokunta. Nykyisin yksi sen suurimmista vetonauloista on Hadrianuksen villa kaupungin liepeillä. Tivolin antiikkinen Vestan temppeli toimi esikuvana Bramanten Roomaan rakentamalle Tempiettolle.

Alueella on asutuksen jäänteitä 1200-luvulta eaa. alkaen. Etruskien ajoilta on säästynyt kaksi temppeliä. Roomalaisten aikana kaupungin strategista merkitystä lisäsi sen sijainti reitillä, jota pitkin roomalaiset pääsivät Apenniinien poikki Abruzzoon, jossa asuivat samnilaiset ja monet muut roomalaisvaltion viholliskansat.

## Tivoli ja tivoli
Tivoli, kiertävä huvipuisto, on saanut nimensä välillisesti Tivolin kaupungissa olevan Villa d'Esten huvipuiston ansiosta. 

## Katso myös
* Travertiini

## Lähteet

## Aiheesta muualla
Kimberley Locke

**Kimberley Dawn Locke** (s. 3. tammikuuta 1978 Hartsville, Tennessee) on yhdysvaltalainen AC-popia ja rockia laulava laulaja. Hän sijoittui kolmanneksi American Idolin toisella tuotantokaudella. Lockelle on tullut kaksi albumia, vuonna 2004 ilmestynyt esikoisalbumi *One Love* ja vuonna 2006 ilmestynyt *Based On A True Story*.

## Diskografia
### Albumit

## Lähteet
Risti (täsmennyssivu)

**Risti** tarkoittaa seuraavia:

* risti, kuvio ja symboli
* risti (†) ja kaksoisristi (‡), typografiset merkit
* risti, heraldinen kuvio
* risti, ristiinnaulitsemisessa käytetty teloitusväline
* risti, kristinuskon tunnus
* risti, Kristuksen risti pyhäinjäännöksenä
* risti, kuvaannollisesti (varsinkin uskonnollisessa kielessä): kärsimys, vaiva, ahdistus tai sellaisen aiheuttaja
* risti, kuvaannollisesti: kristinusko, kristillinen kirkko
* risti, hautaristi
* risti, ristinpäivä, vanhoja kristillisiä juhlapäiviä
* risti, joskus sama kuin rasti, X:n muotoinen merkintä
* risti, pelikorttien maa
* Risti, pienkauppala Virossa.
* risti, nuottikirjoituksessa käytettävä ylennysmerkki, #
* Risti, kylä Liperissä
* risti, ristin muotoisia kunniamerkkejä, esimerkiksi:
** Mannerheim-risti
** Vapaudenristi
* risti, hevosen ristiselkää vastaava osa
* Risti, Enochian Crescentin albumi vuodelta 2013.

## Katso myös
Aihepiiriin liittyvät myös seuraavat:

* Etelän risti, tähtikuvio
* Lakeuden risti, kirkko Seinäjoella
* Punainen Risti, kansainvälinen järjestö
* Ristinolla
* Ristinmerkki
Aito jakaja

Luvun **aito jakaja** on tekijä, joka on pienempi kuin itse luku. Esimerkiksi luvun 8 tekijät ovat 1, 2, 4 ja 8, mutta aidot jakajat ovat 1, 2 ja 4. Alkuluvuilla on vain yksi aito jakaja, luku 1.

## Katso myös

* Pienin yhteinen jaettava
* Suurin yhteinen tekijä
* Yhteinen tekijä
Pesuaine

**Pesuaine** on lianpoistossa käytössä oleva aineseos. Pesuaineet toimivat vähentämällä veden pintajännitystä eli ne ovat **detergenttejä**. Pesuaineen pesevä
aineosa on yleensä tensidi eli yhdiste, jolla on sekä hydrofiilinen että hydrofobinen osa, esimerkiksi natriumdodekyylisulfaatti. Koska poistettava lika on yleensä rasvaa tai muuta hydrofobista ainetta, vangitsee pesuaine likamolekyylejä eräänlaisiin miselleihin, joiden ulkopinta on hydrofiilinen, ja ne näin liukenevat veteen.

Eräät pesuaineet ovat myös antiseptisiä eli bakteereja ja muita pieneliöitä tappavia, mutta näiden pitkäaikainen käyttö ei ole suositeltavaa, koska bakteerikannat vain vahvistavat vastustuskykyään aineelle, ja pahimmassa tapauksessa voivat kehittää täydellisen resistenssin.

Pesuaineita on useisiin eri käyttötarkoituksiin kuten astioille, pyykille, lattioille, matoille, kaakeleille, autonikkunoihin, ihmisen iholle jne.

## Katso myös
*Astianpesuaine
*Pyykinpesuaine
*Yleispesuaine
SAVAK

**Valtion tiedustelu- ja turvallisuusvirasto** () eli **SAVAK** () oli Iranin keisarikunnan kansallinen tiedustelu- ja turvallisuusorganisaatio, joka oli vastuussa muun muassa toisinajattelijoiden pidättämisestä ja tappamisesta.  

SAVAK perustettiin vuonna 1957. Se sai alkunsa Yhdysvaltojen keskustiedustelupalvelun CIA:n ja Ranskan tiedustelupalvelun avustuksella. Sen ensimmäiseksi johtajaksi valittiin kenraali Teymur Bakhtiar ja häntä seurasi kenraali Hassan Pakravan. Jälkimmäinen teloitettiin myöhemmin islamilaisessa vallankumouksessa.

SAVAK:lla oli käytännössä rajaton valta pidätyksiin ja tutkintaan. Sillä oli käytössä lukuisia pidätyskeskuksia, joissa se harjoitti epäinhimillisiä kuulustelumenetelmiä kuten kidutusta. Erityisen pelätty oli tiedustelupalvelun ylläpitämä Evinin vankila. SAVAK:n kovakouraiset otteet olivat osasyy monarkiavastaisuuden nousuun iranilaisten keskuudessa.

Vuonna 1979 islamilaisessa vallankumouksessa järjestön toiminta lakkasi ja suurin osa sen johtohenkilöistä teloitettiin. Sen seuraaja sai nimen SAVAMA *Sazman-e Ettela'at va Amniat-e Melli-e Iran*, myöhemmin Iranin tiedusteluministeriö.

Vuoden 1979 vallankumouksen aikoihin SAVAK:n palveluksessa oli arviolta 5000 henkilöä.

## Lähteet

## Aiheesta muualla
* FAS
Etoshan kansallispuisto

**Etoshan kansallispuisto** on Namibian pohjoisosassa sijaitseva, vuonna 1907 perustettu kansallispuisto. Perustettaessa se oli maailman suurin yhtenäinen luonnonsuojelualue. Vaikka puiston kokoa on sittemmin huomattavasti pienennetty, yli 22&nbsp;000&nbsp;neliökilometrin suuruisena se on yhä eteläisen Afrikan merkittävimpiä villieläinten suojelualueita.

Puistoa hallitsee 130 km pitkä ja lähes 50 km leveä suolapannu, joka täyttyy sadeaikana pohjoisesta Ambomaalta virtaavista vesiuomista, oshanoista, laajaksi järveksi, mutta muuttuu kuivan kauden aikana vähitellen rutikuivaksi, pölyäväksi suolatasangoksi. Sadekauden jälkeen järvelle muuttaa rannikolta pesimään tuhansia flamingoja ja pelikaaneja. Näiden lisäksi puistossa tavataan noin 340 lintulajia, 114 erilaista nisäkästä sekä 110 eri matelijaa. Norsujen, kirahvien, seeprojen sekä useiden antilooppi- ja gasellilajien lisäksi Etoshassa elää myös oma, kotoperäinen impala sekä harvinainen suippohuulisarvikuono.

Etosha on Namibian tärkeimpiä luontomatkailukohteita, ja matkailijoiden yöpymistä varten puiston eteläosassa on kolme leiriä, Namutoni, Halali ja Okaukuejo, joita yhdistää eläinten juomapaikkojen kautta kulkeva tieverkosto. Liikkuminen puistossa tapahtuu ainoastaan autoilla, ja autosta poistuminen esimerkiksi valokuvausta varten on yleensä turvallisuussyistä kiellettyä. Parhaat mahdollisuudet villieläinten tarkkailuun ja kuvaamiseen on juomapaikoilla, joita puistossa on kolmisenkymmentä. Kaikissa leireissä on myös valonheittimin valaistu juomapaikka, josta eläimiä voi tarkkailla lähietäisyydeltä.

## Lähteet

## Aiheesta muualla

*Etoshan kansallispuisto
Harshad-luku

**Harshad-luku** (tai **Nivenin luku**) on positiivinen kokonaisluku, joka on jaollinen numeroidensa summalla annetussa kantaluvussa. Esimerkiksi 1&nbsp;729 on Harshad-luku kymmenjärjestelmässä, koska 1 + 7 + 2 + 9 = 19 ja 1&nbsp;729 on jaollinen 19:llä. Ensimmäisiä Harshad-lukuja kymmenjärjestelmässä ovat 1, 2, 3, 4, 5, 6, 7, 8, 9, 10, 12, 18, 20, 21, 24, 27, 30, 36, 40, 42, 45, 48, 50, 54 ja 60.

Vain 1, 2, 4 ja 6 ovat Harshad-lukuja jokaisen kannan suhteen. Lisäksi esim. luvut 720, 780, 840 ja 1&nbsp;008 ovat Harshad-lukuja kantojen 2–16 suhteen.

## Peräkkäiset Harshad-luvut
H. G. Grundman todisti vuonna 1994, että kymmenjärjestelmässä ei voi olla yli 20:tä peräkkäistä Harshad-lukua. Hän myös löysi pienimmän esimerkin 20 peräkkäisestä Harshad-luvusta kymmenjärjestelmässä. Ne ovat kaikki suurempia kuin 10^{44\ 363\ 342\ 786}.

Binäärijärjestelmässä on äärettömän monta neljän peräkkäisen Harshad-luvun jonoa. Kolmikantaisessa järjestelmässä taas on äärettömän monta kuuden peräkkäisen Harshad-luvun jonoa. Molemmat tulokset todisti T. Cai vuonna 1996.

## Lähteet
Booriryhmä

**Booriryhmä** on alkuainetaulukon 13. ryhmä eli kolmas pääryhmä, johon kuuluu kuusi alkuainetta: boori (B), alumiini (Al), gallium (Ga), indium (In), tallium (Tl) ja nihonium (Nh). Boori on puolimetalli, alumiini, gallium, indium sekä tallium ovat metalleja. Nihonium on synteettinen alkuaine, jota ei tavata luonnossa ja jolla ei ole merkitystä kemian perustutkimuksen ulkopuolella.

Booriryhmässä metallisuus kasvaa atomimassan kasvaessa. Yhdisteissä ryhmän alkuaineiden pysyvin hapetusluku on +III, paitsi talliumilla, jonka pysyvin hapetusluku on inerttipariefektin vuoksi +I. Erityisesti boorilla ja alumiinilla on yhdisteissään runsaasti kovalenttista luonnetta.

## Lähteet
Mariano Pernía

**Mariano Andrés Pernía** (s. 4. toukokuuta 1977 Buenos Aires, Argentiina) on argentiinalaissyntyinen espanjalainen jalkapalloilija, pelipaikaltaan puolustaja. Hän edustaa Uruguayn pääsarjassa pelaavaa Nacionalia.

Pernía aloitti uransa synnyinkaupunkinsa San Lorenzossa vakiinnuttamatta kuitenkaan paikkaansa ykkösjoukkueessa. Vuonna 1999 hän siirtyi Independienteen, mutta sai vain vaihtelevasti peliaikaa. Vuonna 2003 Pernía siirtyi tuolloin Espanjan toiseksi korkeimmalla sarjatasolla Segunda Divisiónissa pelanneeseen Recreativoon, ja varsinainen läpimurto tapahtui vuotta myöhemmin vast'ikään Primera Divisióniin nousseessa Getafessa, jossa hän teki ensimmäisellä kaudellaan kolme maalia. Hän herätti huomiota erityisesti kovalla vasemman jalan laukauksellaan ja puolustajalle epätavallisilla hyökkäysominaisuuksillaan. Kaudella 2005–2006 Pernía oli avauskokoonpanossa kahta lukuun ottamatta jokaisessa 38 ottelussa, ja viimeisteli yhteensä 10 maalia. Kaudeksi 2006–2007 hän siirtyi pääkaupunkilaisseura Atlético Madridiin.

Heinäkuussa 2009 Argentiinassa lomaileva Pernía joutui auto-onnettomuuteen, jossa hän sai vakavia vammoja. Pernían ohjaamassa tieltä suistuneessa henkilöautossa olivat myös hänen tyttärensä ja veljenpoikansa, joista jälkimmäinen loukkaantui myös onnettomuudessa. Pernía leikattiin heti onnettomuuden jälkeen ja argentiinalaislääkärit ennustivat hänelle noin vuoden mittaista toipumisaikaa. Pernía toipui kuitenkin ennustettua nopeammin ja teki paluun pelikentille vielä ennen vuoden 2009 loppua. Sopimus Atléticon kanssa päättyi kauden 2009–10 lopussa ja hän siirtyi nykyiseen seuraansa syksyllä 2010.

Pernía sai Espanjan kansalaisuuden huhtikuussa 2006, jonka myötä hänen on mahdollista edustaa maata kansainvälisissä otteluissa. Espanjan maajoukkueessa Pernía on esiintynyt kuudesti, ja oli mukana myös vuoden 2006 maailmanmestaruuskilpailuissa korvattuaan loukkaantuneen Asier del Hornon. Ensimmäisen maalinsa hän teki harjoitusottelussa Kroatiaa vastaan 7. kesäkuuta 2006.

Mariano Pernían isä Vicente Pernía on entinen jalkapalloilija ja kilpa-autoilija.

## Lähteet

## Aiheesta muualla
* Mariano Pernía Football Database -sivustolla
Savvati Solovetskilainen

Pyhittäjä **Savvati Solovetskilainen** (; k.  27. syyskuuta 1435) oli yksi Solovetskin luostarin perustajista.  Hän saapui luostarisaarelle pyhittäjä Kyrill Valgetjärveläisen perustamasta luostarista Laatokan Valamon luostarin kautta. Kummassakaan näistä edellisistä luostareistaan hän ei ollut saanut kunnioitettuna kilvoittelijana rauhaa ja joutui näin hakeutumaan yksinäisyyteen kilvoittelemaan.

Tavattuaan Vienanmeren alueella sillä kilvoitelleen pyhittäjä Herman Solovetskilaisen, he siirtyivät yhdessä Solovetskin saarelle, jonne perustivat Solovetskin luostarin.

Myöhemmin, Hermanin ensin väliaikaisesti poistuttua Solovetskista ja Savvatin kuoltua, perustajien joukkoon liittyi vielä pyhittäjä Sosima Solovetskilainen, joka jatkoi kunniakkaasti pyhittäjä Savvatin aloittamaa työtä.

Pyhittäjä Savvati kuoli syyskuun 27. päivänä vuonna 1435 ja tuota päivää ortodoksinen kirkko kunnioittaa tämän pyhittäjän ja Karjalan valistajan muistopäivänä.

## Aiheesta muualla

* Pyhittäjä Savvati Solovetskilainen / Ortodoksi.net
* Karjalan valistajat / Ortodoksi.net
* Савватий Соловецкий SolovkiEntsikolpedija.
Abisko Turiststation

**Abisko Turiststation** () on Ruotsin rataverkolla rataosalla Kiiruna–Narvik sijaitseva henkilöliikenteen seisake. Se sijaitsee Abiskon kylässä Torniojärven etelärannalla Kiirunan kunnassa Norrbottenin läänissä. Seisakkeella pysähtyvät kaikki rataosan henkilöjunat. Liikennepaikka sijaitsee 1507,9 ratakilometrin päässä Tukholman keskusrautatieasemalta.

Abisko Turiststationin seisake perustettiin Abiskon kansallispuistoon suuntautuvaa turistiliikennettä varten. Abiskosta voi esimerkiksi patikoida Kungsledeniä pitkin lumihuippuisia tuntureita ihaillen Kebnekaiselle ja edelleen eteenpäin. Aseman lähistöllä on kansallispuistossa vierailevien matkailijoiden suosima majatalo. Liikennepaikan lämmitetty odotustila on avoinna jatkuvasti.
Pääryhmä (kemia)

Kemiassa **pääryhmiä** ovat jaksollisen järjestelmän kahdeksan korkeinta saraketta eli ryhmää. Pääryhmien alkuaineilla on hyvin samankaltaisia kemiallisia ominaisuuksia ja niille on annettu omat vakiintuneet nimensä.

Alla on taulukoituna pääryhmät ja niihin kuuluvat alkuaineet.
Maa-alkalimetalliryhmän ja booriryhmän väliin on jätetty tyhjä tila, koska siihen tulevat muut alkuaineet (siirtymämetallit, lantanoidit, aktinoidit), jotka eivät kuulu mihinkään pääryhmistä.

Alla olevan taulukon värien selityksiä:
* Taustaväri kertoo, onko alkuaine metalli, puolimetalli vai epämetalli.
** 
** 
** 
* Alkuaineiden lyhenteiden väri kertoo aineen olomuodon normaaliolosuhteissa.
** 
** 
** 

## Lähteet
Björklidenin rautatieasema

**Björklidenin rautatieasema** (, ) on liikennepaikka Ruotsin rataverkolla Kiirunan kunnassa Norrbottenin läänissä rataosalla . Se sijaitsee Björklidenin kylässä, suositun matkailu- ja laskettelukeskuksen välittömässä läheisyydessä, 1515,1 ratakilometrin päässä Tukholman keskusrautatieasemalta.

Björklidenin asemalla pysähtyvät kaikki rataosalla kulkevat henkilöjunat. Ratapihaa käytetään myös junien kohtaamisiin. Tavarajunat pysähtyvät liikennepaikalla miehistönvaihtoa varten.
Jozef Moravčík

**Jozef Moravčík** (s. 19. maaliskuuta 1945) on slovakialainen lakimies ja poliitikko. Moravčík oli Slovakian demokraattisen unionin (*Demokratická únia Slovenska*, DEÚS) johtaja. Hän toimi maansa pääministerinä 16. maaliskuuta 1994 ja 13. joulukuuta 1994 välisen ajan.

Moravčík toimi ulkoministerinä Mečiarin hallituksessa 19. maaliskuuta 1993 alkaen. Hän erosi 23. helmikuuta 1994 ja varapääministeri Roman Kováč kaksi päivää myöhemmin. Kaksi viikkoa ennen eroaan Moravčík, Kováč ja seitsemän muuta olivat muodostaneet HZDS:n sisällä ryhmäkunnan (APR) joka vaati Mečiarin eroa ja laajapohjaista hallitusta. Heidät erotettiin puolueesta, mutta presidentti Michal Kováč kieltäytyi erottamasta heitä ministerin virasta. Kun hallitus kaatui maaliskuun epäluottamuslauseen myötä, presidentti Michal Kováč nimitti Moravčíkin muodostamaan uuden.

Moravčík pyrki parantamaan välejä unkarilaisen vähemmistön kanssa mm. antamalla vähemmistöille oikeuden kirjoittaa nimensä oman kielensä mukaan ja määräsi 600 kaupungissa ja kylässä, joissa oli yli 20&nbsp;% vähemmistö, kaksikieliset tienviitat ja aloitti yksityistämisohjelman. Hän nimitti maahan ensimmäisen siviilipuolustusministerin ja liitti maan Naton rauhankumppanuusohjelmaan.

30. syyskuuta ja 1. lokakuuta 1994 vaaleissa häntä edeltänyt HZDS voitti lähes 35&nbsp;% äänistä ja palasi valtaan yhdessä kommunistien ja äärikansallisen Slovakian kansallispuolueen (SNS) kanssa peruuttaen uudistukset.

Moravčík valittiin joulukuussa 1998 nelivuotiskaudelle Bratislavan pormestariksi.
Luettelo Portugalin hallitsijoista

Tämä on **luettelo Portugalin hallitsijoista**. Portugali oli kuningaskunta vuoden 1910 vallankumoukseen saakka. Kuningaskunnaksi maa tuli vuonna 1139, kun Portugalin kreivi Afonso I julistautui kuninkaaksi. Portugalin kreivinä Afonso oli toiminut vuodesta 1112 lähtien.

## Burgundi-suku

## Aviz-suku

## Habsburg-suku

## Bragança-suku

## Bragança-Saksi-Coburg-Gotha-suku

## Tasavalta

## Aiheesta muualla
BMW X3

**BMW X3** on BMW:n vuodesta 2003 lähtien valmistama crossover-tyyppinen automalli. Se sijoittuu mallistossa pienemmän X1:n ja suuremman X5:n väliin.

BMW iX3 -maastoauto esiteltiin 14. heinäkuuta 2020.
## BMW X3 (E83) 2003–2010

## BMW X3 (F25) 2010–2017

## BMW X3 (G01) 2017–2024

## BMW X3 (G45) 2024–

## Aiheesta muualla
Gaussin kokonaisluku

**Gaussin kokonaisluku** (tai **Gaussin luku**) on kompleksiluku x + yi, jossa x ja y ovat kokonaislukuja ja i on imaginaariyksikkö.  Gaussin kokonaisluvut on nimetty saksalaisen matemaatikon Carl Friedrich Gaussin mukaan. 

Formaalisti Gaussin kokonaislukujen joukko on \{a+bi \mid a,b\in \mathbb{Z} \}. 

## Lähteet

## Kirjallisuutta
*
Kew Jaliens

**Kew Jaliens** (s. 15. syyskuuta 1978 Rotterdam) on alankomaalainen jalkapalloilija, joka edustaa puolalaista Wisła Krakovaa. Pelipaikaltaan hän on puolustaja. Jaliens on valittu 23-henkiseen Alankomaiden maajoukkueeseen Saksan MM-kisoihin 2006.

## Uratilastot

## Lähteet
Jozef Migaš

**Jozef Migaš** (s. 7. tammikuuta 1954 Pušovce) on slovakialainen poliitikko. Hän oli 28. lokakuuta 1998 – 15. lokakuuta 2002 Slovakian parlamentin (*Národná rada*) puhemies ja hoiti pääministeri Mikuláš Dzurindan kanssa presidentin tehtäviä ennen Rudolf Schusterin valintaa 1999.

Migaš oli demokraattisen vasemmiston (SDĽ) (ent. kommunistinen puolue) puhemies 1996–2001.
Genrih Jagoda

**Genrih Grigorjevitš Jagoda** (; 1891 Rybinsk – 15. maaliskuuta 1938 Moskova, alun perin **Enon Geršonovitš Jehuda**) oli Neuvostoliiton salaisen poliisin NKVD:n päällikkö vuosina 1934–1936. Jagoda oli syntyperältään juutalainen.

Jagoda oli salaisen poliisin riveissä järjestämässä pakkotyöläiset tekemään Vienanmeren–Itämeren kanavaa. Häntä on syytetty kirjailija Maksim Gorkin murhaamisesta myrkyttämällä vuonna 1936. Hän valvoi Moskovan ensimmäistä suurta näytösoikeudenkäyntiä, jossa Lev Kamenev ja Grigori Zinovjev tuomittiin kuolemaan. Tämä oli käännekohta Stalinin vainoissa, koska sen jälkeen pakkotyöleirit laajenivat GULAG-järjestelmäksi. Jagoda joutui itsekin pian Stalinin epäsuosioon, ja menetti paikkansa 16. syyskuuta 1936 Nikolai Ježoville, joka johti pääosan Stalinin suuresta puhdistuksesta. Jagoda tuomittiin ja teloitettiin 1938.

## Lähteet
Kungsleden

**Kungsleden** on vaellusreitti Pohjois-Ruotsin tunturialueella, ja se kulkee läntisen ja pohjoisen Lapin halki. Reitin kokonaispituus on noin 450 kilometriä, ja se ulottuu Abiskosta Hemavaniin. Reitin varrella sijaitsevat muun muassa Kebnekaise, Sarek, Stora Sjöfallet, Kvikkjokk, Jäckvik sekä Ammarnäs.

Kungsleden on erittäin suosittu vaelluskohde kesäaikana. Vaellukset ovat vaihtelevia ja soveltuvat sekä aloitteleville että kokeneille vaeltajille. Reitin varrella on mahdollista yöpyä joko erämaakämpissä tai teltoissa. Eräkämppiä ylläpitää Svenska Turistföreningen. Osalla reitistä majoittuminen on mahdollista vain teltoissa. Ainakin pohjoisessa kämpissä majoittuvat kesäaikana majanpitäjät. Yöpyminen kämpissä on maksullista, mutta ne ovat hyvin varustettuja: sängyt, keittiö ruoanlaittoon ja joskus jopa maksullinen sauna tai pieni kioski, josta voi ostaa rajoitetusti elintarvikkeita. Ainakin Abiskon ja Kebnekaisen välillä on suhteellisen selkeä polku, jossa kompassia harvoin tarvitaan.

## Majat ja telttailupaikat

* Abisko 
* Abiskojaure ← 15 km 
* Alesjaure ← 22 km 
* Tjäktja ← 13km 
* Sälka ← 12 km 
* Singi ← 13 km 
* Kebnekaise ← 14 km 
* Nikkaluokta ← 19 km 
* Kaitumjaure ← 12,5 km 
* Teusajaure ← 9 km 
* Vakkotavaare ← 15 km 
* Saltoluokta ← Bus/Schiff 
* Sitojaure ← 22 km 
* Aktse ← 13 km 
* Pårte ← 24 km 
* Kvikkjokk ← 17 km 
* Tsielekjåkk ← 15 km 
* Västerfjäll ← 23 km 
* Vuonatjviken ← 23 km 
* Jäkkvik ← 14 km 
* Bäverholmen ← 22 km 
* Dellikälven ← 25 km 
* Ammarnäs ← 25 km 
* Serve ← 22 km 
* Tärnasjö ← 13 km 
* Syter ← 13 km 
* Viterskalet ← 13 km 
* Hemavan ← 10 km


## Aiheesta muualla

*Svenska turistföreningen om Kungsleden
Gelatin luostari

**Gelatin luostari** () on georgialaisortodoksinen luostari Kutaisin kaupungin lähellä Imeretin alueella Georgiassa. Gelati sijaitsee kukkulalla 11 kilometriä Kutaisista luoteeseen. Sen perusti kuningas Davit IV vuonna 1106 ja se oli 1400-luvulle saakka suoraan Georgian kruunun hallinnassa. Luostariin on haudattu lukuisia georgialaisia hallitsijoita: kuuluisimmat heistä ovat Davit itse, mahdollisesti Tamar, Demetre I, Giorgi III ja Bagrat III.

Luostari oli pitkään merkittävä kulttuurikeskus. Sen akatemia edisti tieteiden ja taiteiden kehitystä Konstantinopoli esikuvanaan, ja sitä ylistettiin aikoinaan jopa "toiseksi Jerusalemiksi" tai "toiseksi Ateenaksi". Kuningas Davit IV kutsui akatemiaansa Ioane Petritsin ja Arsen Iqaltoelin kaltaisia oppineita. Osmanit polttivat luostarin vuonna 1510, mutta se restauroitiin myöhemmin, minkä jälkeen siitä tuli piispanistuin. Gelati menetti merkityksensä uskonnollisena keskuksena sen jälkeen, kun puna-armeija hyökkäsi Georgiaan ja maa liitettiin Neuvostoliittoon 1920-luvun alussa. Vuonna 1988 kirkot otettiin uudelleen käyttöön.

Yleisesti ottaen kompleksi on säilynyt hämmästyttävän hyvin, ja siihen kuuluvat Jeesuksen syntymän kirkko, suuri ristinmuotoinen Katholikon-rakennus ja kaksi pienempää kirkkoa: Pyhän Yrjön kirkko ja Pyhän Nikolaoksen kirkko. Katholikonin sisätilat on kauttaaltaan koristeltu seinämaalauksin, joista osa on 1100-luvulta, suurin osa kuitenkin 1600- ja 1700-luvuilta. Rakennuksen apsiksessa on suuri mosaiikki, johon on kuvattu neitsyt lapsineen ja arkkienkelit Mikael ja Gabriel. Mosaiikki on laadittu vuosina 1125–1130 ja se on yksi harvoista säilyneistä georgialaisista mosaiikeista. 

Vuonna 1994 Gelatin luostari otettiin yhdessä Bagratin katedraalin kanssa Unescon maailmanperintöluetteloon. Vuonna 2017 Bagratin katedraali poistettiin maailmanperintöluettelosta, koska jälleenrakennustöiden katsottiin heikentäneen sen eheyttä ja aitoutta. Gelatin luostari kuitenkin pysyi maailmanperintökohteena.


Image:2014 Imeretia, Gelati, Monastyr Gelati (02).jpg|Pyhän Yrjön kirkko
Image:2014 Imeretia, Gelati, Monastyr Gelati (10).jpg|Pyhän Nikolaoksen kirkko
Image:2014 Imeretia, Gelati, Monastyr Gelati (08).jpg|Kellotapuli
Image:2014 Imeretia, Gelati, Monastyr Gelati (19).jpg|Katedraali
Image:2014 Imeretia, Gelati, Monastyr Gelati (07).jpg|Oviaukko katedraalissa
Image:2014 Imeretia, Gelati, Monastyr Gelati (34).jpg|Freskoja katedraalissa
Image:2014 Imeretia, Gelati, Monastyr Gelati (44).jpg|Freskoja katedraalissa


## Lähteet

## Aiheesta muualla
Typpiryhmä

**Typpiryhmä** eli **pniktogeenit** on alkuaineiden jaksollisen järjestelmän viides pääryhmä eli 15. ryhmä. Siihen kuuluvat seuraavat alkuaineet: typpi (N), fosfori (P), arseeni (As), antimoni (Sb), vismutti (Bi) ja moskovium (Mc).

Typpi ja fosfori ovat epämetalleja, arseeni ja antimoni puolimetalleja ja vismutti metalli. Moskovium on synteettinen alkuaine, jota ei tavata luonnossa ja jolla ei ole merkitystä kemian perustutkimuksen ulkopuolella.

## Lähteet